السلام عليكم ورحمة الله وبركاته انا النهاردة الحقيقة عايز ارد بعض الشبهات اللي مش هقول هي جديدة هي مش جديدة لكن انا يمكن ما ردتش عليها قبل كده. واثيرت في الفترة الاخيرة آآ بعد ما اثارت
احد الاخوة الفضلاء اللي كان داعية لغاية وقت قريب جدا ثم يعني اعلن خروجه من الاسلام. وانا انا مش هقول اسمه احتراما له لان انا في الكلام بتاعي وانا بحضر الكلمتين اللي هقولهم لقيت ان هم يخصوا طريقة التفكير ومش عايز حد يشخصن الموضوع اطلاقا
والله هو حبه في قلبي آآ موجود وانا اسأل الله له ولي الهداية. ولكن انا متأكد ايضا ان هو بالشجاعة ان هو لما يشوف آآ بعض الردود اللي تقنعه يمكن مش كل ردودي تقنعه
آآ لان انا تواصلت معه وارسل لي الاسئلة او الشبهات اللي اتسببت آآ خروجه من الدين. وانا هنزلها في عدة مقاطع دلوقتي بازن آآ انا متأكد ان هو آآ بموضوعيته اذا اقتنع ببعض هذه الردود سيعلن ان هو اقتنع ببعض هذه الردود
واذا رأى ان هو تسرع واخد قرار خاطئ انه ممكن يتراجع وهو راجل يعني في تاريخه كان في يعني تغيرات كتيرة ان هو انسان شجاع ومستعد ان هو ازا رأى ان هو مش في الطريق الصحيح يرجع لاول الطريق ويمشي تاني في الطريق اللي هو يراه صحيح
انا الحقيقة تحليلي للامر وده اللي السبب ان انا مش مش مخليني عايز ازكر اسمه ان انا ارى انه في آآ آآ عقلية نقدية متعالية على الوحي العقلية النقدية عقلية مطلوبة بل بالعكس انا في الدورات اللي هنعملها ان شاء الله للاطفال اللي هي للوقاية من الالحاد. هنربي عندهم
العقلية النقدية علشان مش اي واحد يلعب بدماغهم. مش اي واحد عشان هو مدرس كيميا وبيحبوه وبيحبوا الكيميا يبقى يكلمهم في وجود ربنا يقوموا لا لا لازم كل واحد يفهم ان كل يؤخذ منه ويرد
آآ الى المعصوم صلى الله عليه وسلم اذا المسألة هنا هي انه لازم انا انقد ولكن لا اتعالى على الوحي. يعني ايه؟ يعني اول صفة من صفات المتقين اول ما يفتح القرآن كده في وشنا على طول
المتقين اول صفة من صفاتهم ايه؟ الذين يؤمنون بالغيب. يعني ايه يؤمنون بالغيب؟ يعني عارف ان في غيبيات تغيب عنهم. نظري لورينج كده بعديه ما بشوفش ما اعرفش بقى خمسة كيلو عشرة كيلو. بعد كده ما بشوفش. آآ سمعي برضو نفس الكلام السمع بتاعي له رينج. بقى فوق كزا ديسيبل انا ما بسمعش
عقلي لورينج اهيتا والرينج ده هنا بيحدده الوحي ما هو وحي قد افهم الحكمة منه وقد لا افهم. انا ايا كان درجة زكاء اي حد فينا ممكن يفهم بعض الحكمة اللي في عقلية عبقري زي اينشتاين. لكن ربما مش هنقدر نفهم كل الحكمة
ازا كنا مش هنقدر نفهم الحكمة اللي في عقلية بشر زي اينشتاين. يبقى هنفهم كل حكمة ربنا. اذا اذا لم افهم الحكمة مش معنى كده ان ما فيش حكمة ومش معنى كده ان النص غلط. اذا ثبت عندي ان ده وحي اصلا. طبعا هو بيقول لي دلوقتي انت مين قال لك ان انا اصلا مؤمن ان هو وحي. تمام؟ كويس جدا
ازاي انا اؤمن ان اللي عندي ده وحي او مش وحي. عندنا براهين النبوة وبراهين تثبت ان القرآن من عند ربنا اه براهين تثبت ان القران من عند ربنا هو القرآن له تلات احتمالات يا اما يكون من عند ربنا
يا اما يكون من عندي بشر سواء الرسول عليه الصلاة والسلام او حد تاني اداه له او يكون من عند الشيطان من عند الشيطان كلنا نستبعد هزا الكلام لان الشيطان مش هيعمل كتاب بيسب نفسه فيه في كل آآ صفحتين تلاتة ويحذر الناس من اتباع خطوات
ويقول للناس ما تزنوش ويقول للناس ما تسرقوش ويقول للناس ما تخونوش. ويقول للناس آآ اؤمروا بالمعروف وانهوا عن المنكر. مستبعد جدا طبعا بالنسبة لنا شيطانيا طيب يمكن من عند بشر. هم
من عند الرسول عليه الصلاة والسلام. تمام. آآ الرسول عليه الصلاة والسلام اول ما بعث بعث لقومه قريش العرب بتوع مكة هل معقول اول ما هييجي هيستفزهم بانه آآ يسمي سورة كاملة
من سور القرآن على اسم امرأة هم كانوا بيحتقروا النساء وكمان مش عربية لأ ده امرأة يهودية من بني اسرائيل مريم يعني يعني لو القرآن من عنده هو المفروض كان يسميها خديجة
فاطمة هل حد يقدر يقول لنا كده آآ يقرا لنا خمس ايات من سورة خديجة؟ او من سورة فاطمة او من سورة امنة؟ ما فيش ما فيش ليه مريم تزكر ستة وتلاتين مرة في القرآن ده منتهى الاستفزاز للعربي
وما فيش مرة تزكر فيها خديجة ولا فاطمة ولا امنة ولا عائشة ولا اي حد من النساء اللي كانوا في حياته وبيحبهم لانه مش شغله لانه مش هو اللي كاتبه لانه مش بايده لو بايده كان كتب هزا الكلام لكن هو مش بايده. مش بايده. الحاجة التانية
الناس يا جماعة بتسرق الاعمال الادبية من بعض. يبقى العمل الادبي مش بتاعه لكن ينسب ينسبه لنفسه. هم معقول حد ييجي بعمل ادبي مذهل زي القرآن يعني يعني هو هو نص ما كنش موجود زيه قبل كده ما فيش لا هو شعر
هو نثر ونص بصرف النزر هو الهي ولا لأ لكنه نص مختلف تماما. معقول حد هييجي بالعمل ده ويبقى هو اللي كاتبه وبعدين يقول لك على فكرة مش انا اللي كاتبه
ليه ما تنسبه لنفسك؟ يا سيدي خليك يعني مسلا مية واربعتاشر آآ سورة انسب اربعة لنفسك والمية وعشرة من عند ربنا لكن لأ خالص مش بتاعه هو مش بتاعه الناس بتسرق الاعمال الادبية اللي زي كده وبينفي انها بتاعته. طب هل هو يمكن يكون نفى انها بتاعته عشان الاعلى من كده ان هو يبقى رسول الله جايبوه من عند
ربنا فهيبقى هو كله بتاع ربنا. طب ايه اللي يسبت ان هو مش بتاعه ايضا؟ انت لو شفت كده كتاب من غير جلدة قعدت تقلب فيه وانت قرأت للكاتب ده اه استنى استنى انا اقول لك انا الكتاب ده
ده اللي كاتبه شكسبير. اصل انا عارف استايل شكسبير. انا عارف الاسلوب بتاع شكسبير في الكتابة مش عارف مين آآ طه حسين. او ده نجيب محفوز. او ده سيد قطب. اديني انا نص لسيد قطب وسبني. انا اقول لك ده سيد قبعته. ده
سيد قطب هل الرسول عليه الصلاة والسلام قال حاجة تانية غير القرآن؟ اه قال ايه؟ قال الحديث هل السنة كلها؟ حلو جدا. اللي يقرا اي حد عنده مبادئ اللغة العربية. لما يقرا اي نص من نصوص السنة واي سورة من سور القرآن
هيجد الاسلوب مختلف تماما لا يمكن يقول ان ان اللي كتب ده هو اللي كتب ده. او اللي قال ده هو اللي قال ده. وهناك براهين كثيرة. اقول لكم على حاجة تانية طيب
من ضمن الاشياء اللي ذكرها اخونا آآ وجعلته يترك الدين اقتتال الصحابة بعد وفاة النبي صلى الله عليه وسلم ولك ما فيش ده ما عداش شهور. وبدأوا يقتتلوا كويس جدا
اقتتال الصحابة يا جماعة والفتن والحروب اللي حدثت في خير الاجيال لو جيل الصحابة ده حاجة من حاجة من تلاتة لم تجعلنا نترك الاسلام بان صحابة النبي اللي هم خير الاجيال اقتتلوا. امال احنا هنعمل ايه في بعض
او الاحتمال نترك الاسلام بسبب كده تاني احتمال ليقلل من ايماننا ولا يزود تمسكنا بالدين ولا يفرق معنا احتمال تالت احتمال اننا نزداد ايمانا وتمسكا بالاسلام بسبب اقتتال الصحابة دي هي التلات احتمالات. صح؟ طيب
اولا هذه الاحداث حدثت بالفعل اللي عايز يفهم حقيقتها فيه كتب تتكلم في هزا الكلام. زي كتاب القاضي ابن العربي العاصم من القواسم وفيه اه كتاب الله اخر ايضا بعض الاخوة نصحوني به وجبته وكان
لطيف جدا في تحليل المشكلة. هبقى اجيب لكم اسمه تاني لكن انا عايز اعرف دلوقتي انا امتى اترك الاسلام بسبب اقتتال الصحابة اذا ثبت انها آآ من الاحداث دي ان الاسلام كزب
هل الاسلام قال ان الصحابة معصومين من الخطأ؟ ما قالش. لو كان عندي نص قرآني او في السنة يقول الصحابة معصومين من الخطأ. والصحابة يقتتلوا كده يبقى نترك الاسلام فورا
هل الاسلام قال ان الصحابة لن يحدث بينهم خلاف ولا فتنة ولا اقتتال. ثم حدث يبقى الاسلام دين باطل بقى. لو كان قال كده لكن هو ما قالش كده امال ايه اللي حصل بقى
عشان اقول لكم ان الاحداث دي هزه الاحداث الحزينة بالتأكيد هي احداث حزينة لكن هي مش بس لن تفقدني ايماني ابدا. دي بتزودني ايمانا بصحة دين الاسلام ايه ده يعني ايه ؟ يعني بسبب اقتتال الصحابة يزداد ايمانك بالاسلام؟ ايوة نعم. انا قعدت طبعا دلوقتي الناس مش مصدقة اللي باقوله انه كلام غريب شوية. لا هو مش غريب ولا حاجة
تخيلوا معي كده اللي احنا قريناه طبعا عن الصحابة وعلاقتهم ببعض وقت الرسول عليه الصلاة والسلام سمنة على عسل يعني لغاية يعني يعني لو حد وقت الرسول عليه الصلاة والسلام كان قال ان اللي حواليه دول سيقتتلوا
يبقى اكيد مجنون والناس كانت بتضحك عليه مين ده اللي يقتتل؟ انت مش شايف الناس والحب اللي بينهم عامل ازاي ايه رأيك بقى ان الرسول عليه الصلاة والسلام من براهين النبوة بتاعته انه والصحابة حواليه كده قال لهم
انتم هيحدث بينكم فتنة وانتم هتقتتلوا مسلا لما كان فوق آآ آآ احد واحد آآ اتهز كان حصل زلزال صغير كده. قال اثبت احد فانما عليك نبي وصديق وشهيدان معروف نبي صديق آآ ابو بكر شهيدان عمر وعثمان وفعلا قتلوا. ده من براهين النبوة. طيب
آآ في البخاري بقى حديث سيدنا عمر سأل الصحابة عن فتنة تموج كموج البحر حذيفة اللي هو امين سر النبي عليه الصلاة والسلام ليس ليس عليك منها بأس يا امير المؤمنين. ده كان قبل الفتنة
اه ان بينك وبينها بابا مغلقا يعني بين عمر وبين الفتنة اه اه باب مغلق آآ ومعروف ان الفتنة بدأت بعد موت عمر فورا قال عمر ايكسر الباب ام يفتح؟ قال بل يكسر؟ قال عمر اذا لا يغلق ابدا
قلت اجل تداعى حذيفة بيحكي هذا الكلام وهذا كان في البخاري قلنا لحذيفة الصحابة بيسألوا حذيفة اكان عمر يعلم الالباب؟ قال نعم الباب هو نفسه عمر وذلك اني حدثته حديثا ليس بالاغاليط
فسأل الصحابة من الباب؟ قال حذيفة عمر يعني النبي قال لحذيفة ابن اليمان امين سر رسول الله؟ ان عمر باب يكسر اي يقتل وبعده فتنة تدوم طيب لما نسمع هزا الكلام بقى ثم لا يقتل عمر يبقى الاسلام مش صح
نفس الكلام. النبي عليه الصلاة والسلام يقول ان عثمان ابن عفان شهيد ثم لا يقتل عثمان ويموت موتة طبيعية جدا يبقى الاسلام مش صح يبقى موت عمر شهيد وموت عثمان شهيد دليل على نبوة النبي صلى الله عليه وسلم. ايه كمان ؟ طيب
البخاري ايضا عن اسامة رضي الله عنه قال اشرف النبي صلى الله عليه وسلم على اطم من الاطان فقال هل ترون ما ارى اني ارى الفتن تقع خلال بيوتكم مواقع القطر. يعني انا شايف الفتن بينكم
عند بيوتكم زي المطر لا احد كان يتخيل مجرد تخيل ان ده هيحصل الفتن تحصل بين الصحابة. طيب رابع دليل جامع الترمذي وحديس صحيح النبي صلى الله عليه وسلم قال يا عثمان انه لعل الله يقمصك قميصا فان ارادوك على خلعه فلا تخلعه له
النبي بيقول لسيدنا عثمان بن عفان ربنا هيلبسك قميص حصل بعدها بخمستاشر سنة معلومات ان النبي بخمستاشر سنة تولى عثمان الخلافة فعلا فان ارادوك على خلعه فعلا حصل عصيان ضد عثمان وتجمع الناس من مصر والكوفة والبصرة واصروا على تنازل عثمان عن الخلافة اقلع
فلا تخلعه لهم امر من النبي الا يتنازل عن الشرعية وينزل على كلام الحرش طيب يبقى لما تحدث هذه الاحداث الحزينة صحيح يعني هي فعلا حاجة حزينة. لكن النبي عليه الصلاة والسلام تنبأ بها قبل حدوثها
هذا يثبت صدق النبوة وصحة الاسلام مش العكس يبقى لما حد يجي يشككني في ديني ده عمر مات مقتول. وعثمان مات مقتول وعلي مات مقتول. عشان اترك ديني. لأ ده يخليني اتمسك بديني. النبي عليه الصلاة والسلام تنبأ بهذا
خد عندك بقى في صحيح مسلم قال النبي لعمار عمار ابن ياسر تقتلك الفئة الباغية. والنبي لما يقول لعمار اه اه تقتلك الروم مختلفة او الفرس او الكفار لكن الفئة الباغية يعني ايه الفئة الباغية؟ فئة من المسلمين لكنها باغية وان
طائفتان من المؤمنين اقتتلوا فاصلحوا بينهما. فان ضغت احداهما على الاخرى فقاتلوا التي تبغي حتى تفيء الى امر الله. اذا عمار تقتله فئة من وفعلا قتل في القتال بين الخليفة الراشد علي ابن ابي طالب كرم الله وجهه وبن معاوية بن ابي سفيان رضي الله عنه مع ان انا شايف ان هو مخطئ
برضه احنا نترضى على الصحابة ونقول امرهم الى الله. انا الاسلام هو ايه؟ الايمان بالله والرسل والكتب والملائكة واليوم الاخر والقضاء والقدر. سبعة والصحابة؟ لا الصحابة مش موجود ان انا لازم اؤمن ان هم اه صحفي كل حاجة ولا
هم كل حاجة عملوها صح ولا ان انا اوافق على اللي عملوه دوت انا اراها احداث حزينة وخطأ لكنها تثبت صحة الاسلام تثبت صحة الاسلام طيب آآ بس ده بالنسبة لموضوع مسلا من الموضوعات ده حاجة بسيطة جدا من الحاجات اللي ذكرت يعني في الفيديوهات بتاعته. الحاجة التانية انا ارى ان في مشكلة اخرى
عند العقلية آآ التي تتناول السياق تتناول القرآن بدون السياق. يعني النظر في كل اية كما هي يعني القرآن عبارة عن ستلاف متين اربعة وتلاتين سورة. كل اية سورة هذا خطأ كبير ده قراءة القرآن كده تبقى تعزيب. يبقى يعني مش ممكن تصبح متعة ابدا الا اذا شفنا السياق ومعظم الشبهات
التي سمعتها في هذه الفيديوهات مشكلتها السياق لو كنا شفنا السياق كانت هتتحل وهنشوف هزا الكلام ان شاء الله في الفيديوهات القادمة. الخلاصة هي العقلية النقدية مطلوبة والقرآن حثنا يكون عندنا عقلية نقدية ما تقبلش شيء بدون دليل
وذم الذين يقبلون الاشياء بدون دليل. قال ان يتبعون الا الظن وان الظن لا يغني من الحق شيئا لكن اذا ثبت عندي وحي يبقى الوحي لا ينقد. انا ما انقدش الوحي انا اتدبر الوحي
ايه الفرق بين النقد والتدبر؟ النقد اشوفه صح غلط ممكن ده يكون النص ده غلط. ممكن يكون كان فيه طريقة افضل للكلام كده. لكن الوحي ازا سبت عندي ان هذا
من الله يبقى انا افكر في حكمة في كده مش لاقي حكمة. طب انا لو مش لاقي حكمة يبقى ما فيش حكمة؟ لأ. يبقى انا مش لاقي حكمة. يبقى افضل ادور على الحكمة
هذه مسألة مهمة جدا لان في كتب كتبت في دلالات الالفاظ. وهنتكلم احنا في الموضوع دوة وهنتكلم في حتى الحروف يعني حرف ثم اللي عمل مشكلة كبيرة جدا عند بعض الاخوة اللي استضافهم اسمه اخ محمد استضافهم برضه في فيديو من فيديوهاته هنتكلم فيها موضوع الارض الاول ولا السماء كلها هنتكلم
ان شاء الله بازن الله. والسلام عليكم ونراكم في الفيديو القادم. انا بس مش عايز الفيديوهات تكون طويلة. فانا هاقفل كده